VIDEO "Mi-au spus să ucid oameni, nu contează". Dialog halucinant între anchetatorii ruși și unul dintre atacatorii din Moscova
Data publicării:
Unul dintre presupușii atacatori de la sala de concerte Crocus din Moscova le-a spus anchetatorilor ruși că a fost racolat pe Telegram ca să ucidă. Bărbatul, în vârsta de 26 de ani, a făcut declarații halucinante despre motivul și felul în care a acționat în atacul terorist de vineri. Imaginile au fost dezvăluite de un blogger rus.
- Ce-ai făcut în Cropus? - Am împușcat. - Pe cine? - Oameni. - De ce? - Pentru bani.
Anchetatorii ruși l-au interogat pe unul din presupușii atacatori de la sala de concerte Crocus, din Moscova. Acesta spune că i-au fost transferați bani pe card pentru a ucide.
- Câți bani? - Undeva jumătate de milion. - Milion de ce? - De ruble. - Unde i-ai primit? - Pe card. - Ți-a transferat pe card? - Da. Am pierdut cardul.
Bărbatul spune că armele i-au fost trimise de cei care l-au contactat pe Telegram.
- De unde ai luat armele? - Ei mi le-au trimis. - Cine ei? - Nu știu, pe Telegram mi-au scris, fără nume, fără prenume, fără nimic. - Cum te-au găsit pe Telegram? Tu le-ai scris sau ei te-au găsit? - Ei m-au găsit. - De ce tocmai pe tine? - Nu știu, eu ascultam acolo predici. - Cum așa? Pur și simplu ți-au propus să ucizi oameni? - Eu pe Telegram ascultam lecții, predici.
Presupusul atacator susține că nu știe numele celor care l-au racolat.
- El ți a scris? - Asistentul lui. - Cum îl cheamă pe asistent? - Nu știu, mi-a scris fără nume, fără prenume. - Când ți-a scris? - Cam o lună în urmă. - Ce ți-a scris? - Nu știu, mi-a promis un milion de ruble - Ce ți-a scris, ce a propus? - Nu știu, mi-a scris, după care mi-a propus și eu am acceptat. - Ce ți-a propus? - Bani. - Ce ți a propus pentru bani? - Să fac ce am făcut.
Bărbatul le-a spus anchetatorilor că a fost pus să ucidă oameni la nimereală.
- Concret, ce ți-a spus? - Nu știu, să ucid. - Pe cine? - Ei mi-au trimis locul, totul. - Ți-au spus pe cine trebuie să ucizi? - Oameni, nu contează. - Încă o data, numele și anul nașterii? - Faidun, născut în 1998.